 Ṣàkópọ àpilẹkọ náà:  CNNBudi, ọmọ orangutan ẹlẹwà kan, ti wà lójú ọnà ìmúbọsípò lẹyìn tí ilé ààbò ẹranko kan ní Indonesia gbà á là. Ọmọ oṣù mẹẹẹdógún yìí ti fẹrẹẹ kú lẹyìn tí wọn ti fi í sínú ilé adìyẹ tí wọn sì ti fún un ní wàrà tí wọn fi omi ṣan lásán fún ọdún àkọkọ nínú ìgbésí ayé rẹ. Àwọn tó ń tọjú rẹ sọ pé wọn ti ń tọjú rẹ gẹgẹ bí ẹran ọsìn ní Ketapang, Indonesia. Ní báyìí, ara Budi ti le dáadáa débi pé ó lè máa dá jẹun, kó máa rìn, kó sì máa gun òkè. Ẹgbẹ International Animal Rescue tó wà nílẹ Gẹẹsì sọ pé: Lẹyìn ọpọ ọsẹ tí wọn ti ń tọjú Budi, tí wọn ti fún un ní ìtọjú ìṣègùn, tí wọn sì tún fún un ní oúnjẹ aṣaralóore, ńṣe ni iṣan ara rẹ bẹrẹ sí dàgbà dáadáa. Àmọ ìdàgbàsókè Budi ò tètè dé nítorí àìjẹunrekánú tó burú jáì, àwọn tó ń tọjú rẹ sọ bẹẹ. Wọn ní Budi ti wà ní ìdádúró fúngbà díẹ, àmọ wọn ti mú un wá sọdọ ọmọ orangutan mìíràn, Jemmi, tí ilé ìsádi mìíràn gbà sílẹ. Kò sí ìkankan nínú àwọn ẹranko yìí tó tíì rí ẹranko míì tó jẹ irú tirẹ látìgbà tí wọn ti mú un kúrò lọwọ ìyá rẹ lẹyìn tó ṣẹṣẹ bí i, wọn sì ń wo ara wọn tìyanutìyanu. Nígbà tí Budi dé ibi tí àjọ International Animal Rescue ti ń tọjú àwọn ẹyẹ Orangutan tó wà ní Ketapang, ipò rẹ kò fara rọ rárá. Ara rẹ ti wú nítorí pé kò ní èròjà protein tó pọ tó. Àwọn ẹyà ara rẹ kò rí bó ṣe yẹ nítorí pé wọn ò fún un lóúnjẹ tó yẹ. Dókítà Karmele Llano Sanchez, tó jẹ olùdarí ètò àjọ International Animal Rescue ní Indonesia sọ pé: Omijé máa ń dà lójú Budi nígbàkigbà táwọn dókítà bá gbé e lọ, á sì máa pariwo nítorí ìrora. Ó jọni lójú gan-an pé Budi ṣì wà láàyè fún àkókò gígùn yìí. Kò sí ẹni tó mọ bí Budi ṣe di ẹran ọsìn ẹnì kan, bí Dókítà Ayu Handayani ṣe sọ. Olóko náà sọ pé ẹrù ń bà á láti fún ẹranko náà ní èso èyíkéyìí, ó sì gbà pé fífi wàrà dídì nìkan fún Budi ti tó, Handayani sọ. Àwọn olùtọjú ilé náà sọ pé nígbà tí Budi bá ti lókun tó, wọn á dá a sílẹ kó lè máa gbé nínú igbó. : Ọmọ oṣù mẹẹẹdógún tí wọn ń pè ní Budi ni wọn ń tọjú gẹgẹ bí ohun ọwọn ní Indonesia tí wọn sì ń fún ní wàrà dídì nìkan. Nígbà tí Budi dé ibi ìsádi, omijé bo ojú rẹ, ó sì ké nítorí ìrora. Budi ti wá ní ìlera tó láti gun òkè, kó máa rìn, kó sì máa jẹun. 